ÚRAD VLÁDY 
SLOVENSKEJ REPUBLIKY
     sekcia vládnej legislatívy
		
								  Na rokovanie vlády SR
								  dňa 17.decembra 2003								            K materiálu č.11533 /2003
                                                                                   K bodu č.2

                                          S T A N O V I S K O 

k návrhu zákona, 	ktorým sa mení a dopĺňa  zákon č.  480/2002 Z. z.  o  azyle 
a o zmene a doplnení niektorých zákonov a o doplnení zákona  č.  29/1984 Zb. o sústave základných a stredných škôl (školský zákon) v znení neskorších predpisov - k novému zneniu
________________________________________________________________

I

	          Návrh  zákona,  ktorým  sa  mení a dopĺňa  zákon č. 480/2002 Z.z. o azyle a o zmene a doplnení niektorých zákonov a o doplnení zákona č. 29/1984 Zb. o sústave základných a stredných škôl (školský zákon) v znení neskorších predpisov predkladá na rokovanie vlády SR minister vnútra V. Palko.

             Účelom návrhu novely  zákona  o  azyle  je  najmä  ďalšia  harmonizácia 
právnej úpravy azylu v Slovenskej republike s acquis communautaire.

Návrh zákona sa predkladá na rokovanie vlády SR bez rozporov.  

Podľa kvantifikácie finančných dopadov na štátny rozpočet v súvislosti s prijatím a realizáciou predmetného zákona bude tento  predstavovať v roku 2004 celkom čiastku 294 029 tis. Sk. Rozpočet Migračného úradu Ministerstva vnútra SR, je preto potrebné zvýšiť o čiastku 105 697 tis. Sk a zvýšiť počet jeho pracovníkov o 64 osôb. Podľa zásadnej pripomienky Ministerstva financií SR uplatnenej v pripomienkovom konaní je potrebné finančný dopad  pokryť z rozpočtovej kapitoly Ministerstva vnútra SR na rok 2004, čo predkľadatel akceptoval. 

 
   
 II

Legislatívna rada vlády SR prerokovala predmetný návrh zákona na svojom   zasadnutí  9. decembra  2003   a   odporučila   vláde SR  návrh zákona s ch v á l i ť  s tým, že na rokovanie vlády SR bude predložené jeho nové znenie, do ktorého budú zapracované jej pripomienky a odporúčania.
	
	III		

          Sekcia vládnej legislatívy Úradu vlády SR konštatuje, že predkladateľ zapracoval do predloženého znenia všetky pripomienky legislatívnej rady (22) a adekvátne upravil aj dôvodovú správu. Sekcia vládnej legislatívy Úradu vlády SR odporúča návrh zákona v predloženom znení schváliť. 

Bratislava 12. decembra 2003
Vypracovala: J. Fischerová	 
		
	Štefan G r m a n
	                                                                            generálny riaditeľ 
                                                                                sekcie vládnej legislatívy